Norge fortsætter: 87% af alle solgte biler i december kunne lades op

Norge er og bliver et elbilsmekka. Hvor vi i Danmark kun så småt begynder at se en stigning i salget af elbiler, og vi stadig hælder mere til “højst” at skifte til plug-in hybrider, så er Norge så langt foran, at ingen andre lande er i nærheden. I december slog nordmændene endnu en rekord og beviser – igen – at de rigtige forhold gør el- og hybridbiler til et godt valg for langt de fleste.

87,1% er vildt – selv i Norge

Selv om salget af elbiler har været støt stigende i Norge i årevis, så er den nye rekord alligevel ret voldsom; hele 87,1% af alle nye biler solgt i december måned kunne oplades. Og af dem var langt hovedparten rene elbiler.

Tallene ser sådan ud:

Rene elbiler: 13.718 (en stigning på 301%, og 66.7% af markedet)

Plug-in hybrider: 4.192 (en stigning på 62%, og 20.4% af markedet)

Totalt: 17.910 (en stigning på 198%, og 87.1% af markedet)

Med en stigning på næsten 200% er det det største “hop” i år – men i det hele taget er der snart ikke meget tilbage af markedet for benzin/dieselbiler i Norge. De samlede tal for hele året ser nu sådan ud:

Rene elbiler: 76.800 (en stigning på 27%, og 54.3% af markedet)

Plug-in hybrider: 28.904 (en stigning på 50%, og 20.4% af markedet)

Totalt: 105.704 (en stigning på 33%, og 74.8% af markedet)

Tesla og Volkswagen fører an

I forhold til, hvilke biler vores broderfolk investerer i, så er Norge delt næsten på midten; Tesla Model 3 (se vores anmeldelse på YouTube her) og Volkswagen ID.3. (se vores anmeldelse på YouTube her) Godt nok solgte Tesla væsentligt mere i december, men leveringerne har været en smule ujævnt fordelt over året, så selv om der kom hele 4.232 Model 3’ere ud til kunderne i december, så slog bilen kun ID.3 med sølle 16 biler set over året, fordi Volkswagen har leveret ret jævnt ud over alle månederne. Der er langt ned til de næste på listen i december, men Nissan Leaf gør det godt set over hele året.

Tesla Model 3 – 4.232 (7.770 i år)

Volkswagen ID.3 – 2.303 (7.754 i år)

Volvo XC40 Recharge – 772*

Nissan LEAF – 692 (5221 i år)

Polestar 2 – 670 (2.831 i år)

Audi e-tron – 454 (9.227 i år)

Mercedes-Benz EQC – 426 (3.614i år)

Hyundai Kona Electric – ca. 367* (ca. 5.000 i år)

MG ZS EV – 358 (3.720 i år)

BMW i3 – 240 (2.714 i år)

Renault ZOE – 114 (2.346 i år)

Volkswagen e-Golf – ca. 71* (ca. 5.000 i år)

*Ikke endeligt bekræftede tal

På listen herunder kan

Norge fortsætter: 87% af alle solgte biler i december kunne lades op